இது, நம் உடலுக்கு மிக அவசியமான ஊட்டச்சத்து. அதன் அளவைக் குறைத்துக்கொள்ளும்படி சொல்வது, நம் இயற்கையின் இயல்புக்கு எதிரானது. ஒருவர் உப்பின் மேல் எவ்வளவுதான் விருப்பம் கொண்டவராக இருந்தாலும், ஒரு நாளைக்கு அவர் சாப்பிடும் உணவுக்கு ஒன்றரை டீஸ்பூன் உப்பு போதுமானது. இது உலகம் முழுக்க இருக்கும் எல்லா நாட்டினருக்கும், கலாசாரத்தினருக்கும், தட்பவெப்பநிலைக்கும் பொருந்தும். உப்பில்லாமல் நாம் வாழவே முடியாது என்பதுதான் உண்மை. இது, நம் வாழ்க்கைக்கு ஆதாரம். குறைவான அளவில் உப்பை சேர்த்துக்கொள்ளும் உணவுமுறை செக்ஸ் மீதான ஈடுபாட்டைக் குறைக்கும்; கருத்தரிக்கும் வாய்ப்பைத் தடுக்கும்; பிறக்கும் குழந்தையின் உடல் எடையையும் பாதிக்கும். சில மருத்துவ ஆய்வுகள், `குறைவான உப்பைச் சேர்த்துக்கொள்வதால் ஆண்மை எழுச்சி தடைபடும் அபாயத்தை அதிகரிக்கும்; களைப்படையச் செய்யும்; பெண்களுக்கு உரிய வயதில் கருத்தரிப்பு ஏற்படாமல் செய்துவிடும்’ என்கின்றன.